**Exp. 2024/0013960**

**Els criteris que depenen d’un judici de valor establerts a la clàusula 1.11 del Plec de clàusules administratives particulars aplicable al contracte de serveis de la Diputació de Barcelona relatiu a la realització d’activitats educatives de promoció de la salut en els municipis de la província de Barcelona, dividit en 6 lots, són els següents:**

**Criteris que depenen d’un judici de valor (49%):**

**Criteri 1:** Qualitat del projecte educatiu ................................................... fins a 39 punts

Es valorarà que es descriguin i s’expliquin detalladament, per a cadascuna de les actuacions que conformen el lot, el contingut dels diferents apartats d’acord amb la següent estructura:

* **1.1**.- .La part teòrica de les activitats ..................................................fins a 18 punts

Es valorarà:

* + Objectius generals...................................................................................fins a 1 punt
	+ Objectius específics ................................................................................fins a 3 punts
	+ Continguts a treballar (guió detallat i breu explicació) ............................fins a 7 punts
	+ Proposta metodològica de l’activitat (detallar-la i justificar-ne l’elecció)...fins a 7 punts
* **1.2.-** La part d’activitats complementàries a les explicacions teòriques......fins a 15 punts.

Es valorarà:

* + Dinàmiques participatives (adequades a l’edat dels receptors de la sessió): pregunta/resposta, role-playing, grups de treball, discussió de casos i debat, pluges d’idees, qüestionaris avaluadors de l’hàbit (detallar-les) ............................. fins 10 punts
	+ Activitats pràctiques: descripció detallada del desenvolupament de la part pràctica de les sessions, part adreçada al desenvolupament de les habilitats (maquetes pedagògiques, maniobres primers auxilis, RCP, elaboració àpats saludables, elaboració de productes per endur-se, tastos de productes) ....................................... fins a 5 punts
* **1.3.-** Cronograma del desenvolupament de la sessió.................... fins a 6 punts

Es valorarà:

* + Determinar els temps d’exposició dels diferents continguts teòrics i de les activitats complementàries que conformin la sessió (detalladament).

**Criteri 2**:  Qualitat i varietat dels recursos i materials de suport a les activitats que s’utilitzaran durant l’execució de les activitats de manera presencial i sincrònica................................................................................................fins a 10 punts

Es valorarà positivament que es puguin visualitzar els recursos i materials de suport que es faran servir durant el desenvolupament presencial i sincrònic de les activitats (no que només s’anomenin). Aquesta visualització es podrà realitzar mitjançant l’aportació, per part del licitador, de fulletons, tríptics, imatges, enllaços i qualsevol tipus de suport adequat per aquesta finalitat.